Определение на Общия съд (седми състав) от 4 юни 2012 г. —
Azienda Agricola Bracesco/Комисия
(Дело T-440/09)
„Извъндоговорна отговорност — Селско стопанство — Птичи грип — Извънредни мерки за подкрепа на пазара в сектора на яйцата и птичето месо — Невключване на пъдпъдъците сред видовете, за които се предоставя право на компенсация — Равно третиране и недопускане на дискриминация — Липса на причинно-следствена връзка — Иск, явно лишен от всякакво правно основание“
1.                     Извъндоговорна отговорност — Условия — Незаконосъобразност — Вреда — Причинно-следствена връзка — Кумулативни условия (член 288, втора алинея ЕО) (вж. точки 9—11)
2.                     Извъндоговорна отговорност — Условия — Незаконосъобразност — Регламент № 1010/2006 — Мерки за икономическо подпомагане — Изключване на производителите на пъдпъдъци — Регламент № 2777/75 — Приложно поле — Невключване на пъдпъдъците — Самостоятелно разширяване на обхвата на мерките и до други видове птици — Изключване — Разширяване на дефиницията за домашни птици в светлината на Директива 2005/94 — Изключване — Липса на противоправност (Регламент № 2777/75 на Съвета; Регламент № 1010/2006 на Комисията; Директива 2005/94 на Съвета) (вж. точки 15, 18, 20, 21 и 27)
3.                     Извъндоговорна отговорност — Условия — Причинно-следствена връзка — Тежест на доказване — Прекъсване на причинно-следствената връзка поради виновно противоправно поведение на ищеца (член 288, втора алинея ЕО) (вж. точки 37—40)
Предмет
Иск за обезщетение за вредите, които ищецът твърди, че е претърпял в резултат от приемането на Регламент (ЕО) № 1010/2006 на Комисията от 3 юли 2006 година относно някои извънредни мерки за подкрепа на пазара в сектора на яйцата и птичето месо в някои държави членки (ОВ L 180, стр. 3; Специално издание на български език, 2007 г., глава 3, том 73, стр. 164), доколкото в този регламент не са предвидени подобни мерки и в полза на птицевъдите, които се занимават с производство и търговия с пъдпъдъци
Диспозитив
1)
Отхвърля иска като явно лишен от всякакво правно основание.
2)
Azienda Agricola Bracesco Srl — in liquidazione, понася направените от него съдебни разноски, както и тези на Европейската комисия.